Jatřob
Jatřob (němsce Jetscheba) je wjeska we wuchodźe sakskeho wokrjesa Budyšin a přisłuša wot 1994 ke gmejnje Wulka Dubrawa. Wjeska leži w Hornjej Łužicy a serbskim sydlenskim rumje.
Geografija[wobdźěłać]
Jatřob leži w Hornjołužiskej holanskej a hatowskej krajinje něhdźe 14 kilometrow sewjernje Budyšina w přirěčnej łučinje Małeje Sprjewje. W sewjeru wupřestrěwaja so mjez Jatřobom a wjeskomaj Rudej a Manjow lěsnišćo. Susodnej wjesce stej Kupoj w juhowuchodźe a Minakał w zapadźe.
Stawizny[wobdźěłać]
Sydlišćo so w lěće 1419 jako Jetzrebie k prěnjemu razej naspomni.[1] Hižo ze starodawna bě Jatřob wjesny dźěl Kupoje, tak so w lěće 1621 jako wudwor Kupojskeho ryćerkubło registruje. Wobě wjesce so 1936 do Komorowa a 1994 do Wulkeje Dubrawy zagmejnujetej. Za čas nacionalsocializma so wjesne mjeno 1938 na Habichtau germanizowaše, ale w lěće 1949 zaso wróćo přemjenuje.
Wobydlerstwo[wobdźěłać]
Arnošt Muka zliči za swoju statistiku Serbow we 1880tych lětach 285 wobydlerjow za Kupoj a Jatřob, mjez kotrymiž běchu 257 Serbja (90 %).[2] W lěće 2009 bydlachu w Jatřobje 88 wobydlerjow.
Ewangelscy Jatřobjenjo přisłušeja znajmjeńša z lěta 1614 ke Klukšanskej wosadźe.
Wosobiny[wobdźěłać]
- Arnošt Lodni (1873–1948), wučer, drustwownik a kulturny prócowar
- Horst Adam (* 1939), serbski žurnalist a publicist, šefredaktor Noweho Casnika
Žórła[wobdźěłać]
- ↑ Jatřob w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954.
Brěmjo | Čelchow | Chróst | Chwaćicy | Dalicy | Jatřob | Ješicy | Klukš | Kobjelń | Komorow | Křiwa Boršć | Kupoj | Lichań | Mała Dubrawa | Margarěćina hěta | Nowe Zdźarki | Załhow | Zdźar | Zdźěr
bam_Latn szl_Latn szl_Latn szl_Latn szl_Latn szl_Latn szl_Latn szl_Latn ces_Latn mos_Latn bos_Latn ron_Latn szl_Latn szl_Latn deu_Latn szl_Latn